Mestská časť Bratislava - Nové Mesto

Materiál na rokovanie
Miestneho zastupiteľstva
dňa 15.10.2013

Návrh

na predaj pozemku registra „E“ parc. č. 19477/1 – vinice o výmere 68 m2, zapísaný na LV č. 6747; pre manželov Ing. Ján Janek, bytom Staré Grunty 9/B, 841 04 Bratislava  a Eva Janeková, rod. Šuranová, bytom Adámiho 3, 841 05 Bratislava 

Predkladá: 						      		Materiál obsahuje:                                                                      Ing. Ľudovít Kollárik                         				1. Návrh uznesenia  
prednosta MÚ BNM							2. Dôvodovú správu
3. Postúpenie žiadosti zo dňa 10.01.2013	
4. Znalecký posudok č. 
95/2013
5. LV č. 6603
6. LV č. 6693
7. Vyjadrenie k uplatneniu reštitučných nárokov zo dňa 14.05.2013
8. Predchádzajúci písomný súhlas č. 05 01 0049 13 zo dňa 06.08.2013

Spracovateľ:                                  					Stanovisko právnej
Mgr. Marianna Moravcová Tomčíková   		                        skupiny:		
poverená vedením oddelenia podnikateľského,
právneho a správy majetku							

Na rokovanie prizvať:
spracovateľa                        

október 2013
Návrh uznesenia:

M i e s t n e     z a s t u p i t e ľ s t v o    

s c h v a ľ u j e

predaj pozemku registra „E“ parc. č. 19477/1 – vinice o výmere 68 m2, ktorý je Správou katastra pre hl. mesto SR Bratislavu vedený na LV č. 6747 v katastrálnom území Vinohrady pre manželov Ing. Jána Janeka, rod. Janeka, bytom Staré Grunty 9/B, 841 04 Bratislava a Evu Janekovú, rod. Šuranovú, bytom Adámiho 3, 841 05 Bratislava, ako prípad hodným osobitného zreteľa podľa ustanovenia § 9a ods. 8 písm. e) zákona č. 138/1991 Zb. o majetku obcí v znení neskorších predpisov.

Osobitný zreteľ je daný skutočnosťou, že pozemok registra „E“ parc. č. 19477/1 je situovaný uprostred pozemkov registra „C“ KN:

-	parc. č. 19465/33 a parc. č. 19470/219, ktoré sú Správou katastra pre hl. mesto SR Bratislavu evidované na LV č. 6693 a sú v bezpodielovom spoluvlastníctve manželov             Ing. Jána Janeka a Evy Janekovej

a

-	parc. č. 19470/218 a parc. č. 19470/220, ktoré sú Správou katastra pre hl. mesto SR Bratislavu evidované na LV č. 6003, ktorých sú manželia Ing. Ján Janek a Eva Janeková väčšinoví spoluvlastníci.

Cena prevádzanej nehnuteľnosti je stanovená v Znaleckom posudku č. 95/2013 zo dňa 15.04.2013 vo výške

9 500,00 €

za podmienky, že kúpna zmluva bude kupujúcimi podpísaná v lehote 60 dní od schválenia uznesenia v Miestnom zastupiteľstve a  kúpna cena bude uhradená v lehote 15 dní odo dňa obojstranného podpísania kúpnej zmluvy. V prípade, že kúpna zmluva nebude kupujúcimi v uvedenom termíne podpísaná, uznesenie stráca platnosť.

a)  bez pripomienok

b)  s pripomienkami

Dôvodová správa:

Dňa 17.01.2013 bola na Miestny úrad Bratislava – Nové Mesto postúpená žiadosť Ing. Jána Janeka, bytom Staré Grunty 9/B v Bratislave (ďalej len „žiadateľ“), v ktorej žiadateľ požaduje odpredaj pozemku registra „C“ KN parc. č. 19465/38, ktorý zodpovedá pozemku registra „E“ parc. č. 19477/1 – vinice vo výmere 68 m2 (ďalej len „predmetný pozemok“). Žiadosť bola zaevidovaná pod podacím číslom 565/2013.

Na základe vykonaného majetkovoprávneho šetrenia bolo zistené, že na predmetný pozemok nebol uplatnený reštitučný nárok. Nakoľko predmetný pozemok je situovaný uprostred pozemkov registra „C“ KN:
-	parc. č. 19465/33 a parc. č. 19470/219, ktoré sú Správou katastra pre hl. mesto SR Bratislavu evidované na LV č. 6693, ktoré sú v bezpodielom spoluvlastníctve žiadateľa a manželky
-	parc. č. 19470/218 a parc. č. 19470/220, ktoré sú Správou katastra pre hl. mesto SR Bratislavu evidované na LV č. 6003, kde je žiadateľ spolu s manželkou (ako bezpodieloví spoluvlastníci) vystupujú ako väčšinový spoluvlastníci týchto pozemkov;
a jeho využívanie vlastníkom, resp. jeho správcom bez dohody s vlastníkmi okolitých pozemkov (tak ako sú tieto vyššie citované a Správou katastra pre hl. mesto SR Bratislavu evidované na LV č. 6693 a 6003 pre k. ú. Vinohrady) nie je možné, pričom prístup k predmetnému pozemku je možný len cez vyššie uvedené pozemky. Ako spôsob jeho možného využitia prichádza do úvahy prevod vlastníckeho práva k predmetnému pozemku. 

V súlade s článkom 80 ods. 5 Štatútu hl. mesta SR Bratislavy bol dňa 28.05.2013 pod našim č. j. STAR – 709/2013 vyžiadaný predchádzajúci písomný súhlas primátora k prevodu vlastníckeho práva. Dňa 26.08.2013 pod č. j.: MAGS SNM 49560/2013-2/324745 zo dňa 06.08.2013 bol doručený predchádzajúci súhlas č. 05 01 0049 13, z ktorého vyplýva nasledovné:
1.	cena prevádzanej nehnuteľností bude najmenej vo výške 9 500,00 € hodnoty majetku stanovenej v znaleckom posudku č. 3/2013 zo dňa 09.01.2013, nie;
2.	predaj bude uskutočnený v súlade s ustanoveniami zákona č. 138/1991 Zb. o majetku obcí v znení neskorších predpisov vzťahujúcimi sa na prevod vlastníctva nehnuteľností podľa § 9a;
3.	na predmet predaja nie je uplatnený reštitučný nárok podľa príslušných ustanovení právnych predpisov, okrem reštitučného nároku uplatneného podľa zákona                      č. 503/2003 Z. z. o navrátení vlastníctva k pozemkom a o zmene a doplnení zákona NR SR č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov;
4.	v prípade uplatnenia predkupného práva – toto dohodnúť len pre hlavné mesto SR Bratislavu;
5.	v kúpnej zmluve bude dohodnutý termín zaplatenia kúpnej ceny patriacej hlavnému mestu SR v zmysle Štatútu hlavného mesta SR Bratislavy (ako aj prípadné sankcie) najneskôr do 30 dní odo dňa obojstranného podpísania kúpnej zmluvy.

Zároveň bola starostovi mestskej časti udelená plná moc k podpísaniu kúpnej zmluvy ako aj návrhu na vklad vlastníckeho práva do katastra nehnuteľností.

Podmienky uvedené v predchádzajúcom písomnom súhlase  č. 05 01 0049 13 zo dňa 06.08.2013 mestská časť splnila; kúpna cena je stanovená Znaleckým posudkom č. 95/2013 zo dňa 15.04.2013 vyhotoveného Ing. Petrom Vinklerom. Predaj predmetného pozemku je realizovaný podľa ustanovenia § 9a ods. 8 písm. e) zákona č. 138/1991 Zb. o majetku obcí v znení neskorších predpisov, pričom osobitný zreteľ je odôvodnený skutočnosťou, že predmetný pozemok je situovaný uprostred pozemkov, ktorých sú žiadateľ spolu s manželkou bezpodieloví resp. väčšinoví spoluvlastníci. Reštitučný nárok na predmetný pozemok nebol uplatnený, čo dokladuje písomné vyjadrenie Obvodného pozemkového úradu v Bratislave zo dňa 14.05.2013 pod zn.: 0498/2631/13-Hav. Predkupné právo nebude uplatňované z dôvodu samotnej lokalizácie predmetného pozemku a jeho prípadné uplatnenie by bolo nehospodárne.